b'\n_START_ARTICLE_\nKarin S\xc3\xb6derstr\xc3\xb6m\n_START_PARAGRAPH_\nKarin Johanna S\xc3\xb6derstr\xc3\xb6m (s. 28. tammikuuta 1985 Lerum) on ruotsalainen kilpapurjehtija. H\xc3\xa4n edustaa seuratasolla G\xc3\xb6teborgin kuninkaallista pursiseuraa ja h\xc3\xa4nt\xc3\xa4 valmentaa Peter Santen._NEWLINE_S\xc3\xb6derstr\xc3\xb6min ensimm\xc3\xa4inen kansainv\xc3\xa4linen kisa oli vuonna 1997. H\xc3\xa4n on saanut MM-kilpailuissa parhaat sijoituksensa laser radial -luokassa, jossa h\xc3\xa4n oli seitsem\xc3\xa4s vuonna 2006 ja kahdeksas vuonna 2008. S\xc3\xb6derstr\xc3\xb6m oli samassa sarjassa nelj\xc3\xa4stoista Pekingin olympialaisissa 2008. H\xc3\xa4nen paras sijoituksensa luokan maailmanlistalla on viides tila, jonka h\xc3\xa4n saavutti vuonna 2005.'